Държавен вестник, бр. 11, 2023 г., стр. 5

БРОЙ  11	
Д Ъ Р Ж А В Е Н  В Е С Т Н И К 	
СТР.  5  
(13) В случай че присъединяването на обекта 
на клиента изисква разширение или реконструк­
ция в електропреносната мрежа, по искане 
на клиента операторът на електропреносната 
мрежа има право да предложи присъединява­
не при временна схема на достъп на цялата 
или на част от заявената мощност на обекта, 
която да бъде приложена до извършване на 
разширението или реконструкцията. В този 
случай операторът предлага присъединяване 
при временна схема на достъп на всеки от 
клиентите, подали искане за присъединяване 
при временна схема, за които конкретното 
техническо решение е приложимо, по реда на 
постъпване на тяхното искане.
(14) С цел гарантиране сигурността на елек­
троенергийната система, за срока на действие 
на временната схема на присъединяване опе­
раторът на електропреносната мрежа може да 
налага ограничения при ползването на обекта. 
В тези случаи операторът на електропреносната 
мрежа не носи отговорност за вреди, претър­
пени от собственика на обекта в резултат на 
наложените ограничения.“
§ 20. В чл. 120 се правят следните изменения 
и допълнения:
1. В ал. 5, изречение първо след думите „про­
изводител на електрическа енергия“ се добавя 
„или оператор на съоръжение за съхранение 
на електрическа енергия“.
2. Алинея 9 се изменя така: 
„(9) В случаите на монтирано средство за 
търговско измерване с дистанционен отчет 
на данните от измерването по периоди на 
сетълмент съгласно правилата по чл. 91, ал. 2 
клиентът, операторът на съоръжение за съх­
ранение или производителят на електрическа 
енергия може да заяви постоянен дистанционен 
достъп до данни от измерването за интервал не 
по-дълъг от 15 минути в съответния период за 
сетълмент. Операторът на електропреносната, 
съответно на електроразпределителната мрежа, 
е длъжен в срок до 30 дни от постъпване на 
искането безвъзмездно да предостави такъв дос­
тъп на клиента, оператора или производителя.“
3. Създава се ал. 10:
„(10) Данните от средствата за търговско 
измерване се предоставят от собственика на 
средството за търговско измерване на кон­
суматора или производителя съгласно опре­
деления единен формат за обмен на данни 
от електроенергийния системен оператор. 
Предоставянето на данните се извършва чрез 
единна уеб базирана информационна система, 
администрирана от електроенергийния систе­
мен оператор, осигуряваща достъп до данните 
в реално време.“
§ 21. В § 1 от допълнителните разпоредби 
се правят следните изменения и допълнения:
1. В т. 23 след думите „с определена мощ­
ност“ се добавя „съхранение на електрическа 
енергия“.
2. Точка 24 се изменя така:
„24. „Енергийно предприятие“  е лице, което 
осъществява една или повече от дейностите 
по производството, преобразуването, преноса, 
съхранението, разпределението, доставката и 
снабдяването с електрическа, топлинна енергия 
или природен газ, на основата на издадена ли­
цензия по този закон, или лице, което добива 
енергийни ресурси въз основа на концесия за 
добив, или лице, което осъществява дейност по 
производство на електрическа и/или топлинна 
енергия и/или извършва съхранение на елек­
трическа енергия, и/или извършва търговия с 
природен газ, без да е задължено да получи 
лицензия за осъществяваната от него дейност 
по този закон, или лице, което осъществява 
дейност по пренос на нефт и нефтопродукти 
по тръбопроводи.“
3. Създава се т. 26в:
„26в. „Инсталирана мощност“ е номиналната 
променливотокова мощност (АС мощност) на 
електрическа централа или на съоръжението 
за съхранение на електрическа енергия, която 
се измерва в MW или kW.“
4. Точка 34г се изменя така:
„34г. „Оператор на съоръжение за съхране­
ние“ е физическо или юридическо лице, което 
изпълнява функция по съхранение и което 
отговаря за експлоатацията на съоръжението 
за съхранение на природен газ или на елек­
трическа енергия.“
5. В т. 41 след думите „за осъществяване 
на дейностите по производство“ се добавя 
„съхранение“.
6. Точка 61б се изменя така:
„61б. „Съоръжение за съхранение на при­
роден газ“ е съоръжение, което се използва 
за съхранение на природен газ и което е соб­
ственост и/или се експлоатира от предприятие 
за природен газ, включително частта от съо­
ръженията за втечнен природен газ, която се 
използва за съхранение, но с изключение на 
частта, която се използва за добивни операции, 
и с изключение на съоръженията, запазени 
изключително за оператори на газопреносни 
системи за осъществяване на дейността им.“
7. Създава се т. 61в: 
„61в. „Съоръжение за съхранение на елек­
трическа енергия“ е съоръжение в рамките на 
електроенергийната система, в което се съхра­
нява енергия, с изключение на съоръженията за 
съхранение на енергия за собствено потребление 
на производители или крайни клиенти, което 
не отдава съхранената електрическа енергия в 
електропреносната или електроразпределител­
на мрежа. Електрохимическите съоръжения 
за съхранение на електрическа енергия пред­
ставляват преместваеми обекти по смисъла на 
Закона за устройство на територията.“
8. Създава се т. 62а:
„62а. „Съхранение на електрическа енергия“ 
е отлагане на крайното ползване на електриче­